Sirri əs-Səqəti

Əbül-Həsən Sirri ibn əl-Muqəllis əs-Səqəti (; ) — bağdadlı ilk sufilərdən biri.

 Həyatı 
Hicri 155-ci (772) ildə Bağdadın Kərx məntəqəsində anadan olub. Atasının sənəti olan səqətçiliklə (zibil yığmaqla) məşğul olub. Həyatının ilk dövründə elm öyrənmək üçün Məkkəyə qədər gedib. Onun sufiliyə yönəlməsində Məruf əl-Kərxi ilə Həbib ər-Rəinin mühüm rolu olmuşdur. Məruf əl-Kərxi, Haris əl-Mühasibi, Bişr əl-Həfi kimi dövrün məşhur sufilərinin məclislərində iştirak edən Sirri, Cüneyd əl-Bağdadinin da müəllimi və dayısıdır. Onun sözləri, mənqibələri və görüşləri Cüneyd tərəfindən nəql edilmişdir.

Sirri Cüneyd əl-Bağdadi, Əbu Səid əl-Hərrəz, Əbül-Hüseyn ən-Nuri, Səmnun ibn Həmzə, İbn Məsruq, Əli əl-Qədairi və İsmayıl ibn Abdullah əş-Şami kimi sufilərin rəhbəri və dövrünün şeyxlərindəndir. Məhəmməd ibn Hüseyn əs-Süləmi sonrakı sufilərin çoxunun Sirrinin yolunu getdiklərini qeyd etmişdir. Əbu Nuaym əl-İsfahani ilə Fəridəddin Əttar onu elm, hikmət, mürrüvət, məhəbbət, mərifət və şəfqət əhli olan bir sufi kimi təqdim etmişlər.

Sirri Bağdadın şimal bölgələrinə və Suriyaya da səfərlər etmişdir. Suriyada İbrahim ibn Ədhəmin yolunu davam etdirən sufilərdən olduqca təsirlənmişdir.

Sirri bir müddət Dəməşq, Rəmlə, Qüds və Tarsusda yaşamış, Bizansa qarşı döyüşlərdə iştirak etmişdir. Hicri 218-ci (833) ildə Bağdada gələrək ömrünün axırına kimi burada yaşamışdır. Onun məzarı Bağdaddakı Şuniziyyə qəbiristanlığında, Cüneyd əl-Bağdadinin məzarının yanındadır.

 İstinadlar 

Kateqoriya:Sufilər